# data[].attributes.headline
בעלת הארמון/ לאה גולדברג

# data[].attributes.subject
בעלת הארמון/ לאה גולדברג

# data[].attributes.body
נושא המחזה – על מה ועל מי נכתב המחזה? על השואה וספיחיה. המחזה מתאר שליחים של עליית הנוער שבאו מא"י להציל ילדים שנקלעו בתקופת השואה ל"ארמונות", שנתיים אחרי מלחמת העולם השנייה, באיזושהי ארץ במרכז אירופה. מבחינת תימה- רעיון, עוסק המחזה במפגש בין תרבויות וניסיון להגיע לפשרה או להכרעה בין ערכיהן של תרבויות אלה. לפנינו עימות תרבותי בעל מספר היבטים:

1. החדש מול הישן (עבר מול עתיד).

2. היהודי מול הנוצרי.

3. הישראלי מול האירופאי.

4. יצר החיים מול המוות.

# data[].attributes.attachment_link.readable_text
עטיפת הספר בהוצאת ספריית פועלים (1956)

חנה מרון וזלמן לביוש בהפקה המקורית של "בעלת הארמון" בתיאטרון הקאמרי, תשט"ז 1955

בעלת הארמון הוא מחזה בשלוש מערכות שנכתב בשנת 1954 על ידי הסופרת והמשוררת לאה גולדברג והועלה לראשונה בשנת תשט"ז- 1955 ב תיאטרון הקאמרי. המחזה הוא אפיזודה דרמטית המערבת ארבע דמויות, המתרחשת במשך יום אחד בחודש ספטמבר 1947, ובמרכזה סיפורה של ניצולה יהודייה צעירה המוחזקת בתוך ארמון "בעלת הארמון" ואינה מודעת לכך ש המלחמה נגמרה.

זהו המחזה הידוע ביותר של גולדברג. הוא תורגם והועלה בחו"ל במספר שפות, בהן אנגלית, גרמנית, צרפתית ו ספרדית.

במרכז המחזה ארמון עתיק הממוקם באחת מערי אירופה, נסתר מעין, במעבה היער. הממשלה הלאימה אותו ומשכנת בו את המפקדה הראשית של הצבא הנאצי, ולאחר נפילת השלטון, הממשלה העממית החדשה מלאימה את הארמון והופכת אותו למוזיאון, אך משאירה את בעליו, הרוזן זאברודסקי, לתפקד כשומרו.

אל הארמון מגיעים לביקור במהלך ספטמבר 1947 שני שליחים מ ארץ ישראל, מיכאל זאנד, אספן ספרים בשירות הספרייה הלאומית, ודורה רינגל, המחפשת ילדים יהודים במסגרת עליית הנוער. זאנד מגיע אל המקום בשל הספרייה העתיקה שבו ומציע לדורה להתלוות אליו. כיוון שהגיעו בליל סערה, מבקשים השניים מהשומר להלין אותם במוזיאון עד שמזג האוויר ישתפר, והוא מאפשר להם זאת בחוסר רצון. בדרך מקרה מגלים השניים את לנה, צעירה יהודייה שהציל הרוזן מהנאצים, והיא כמעין כלואה בארמון שנתיים לאחר שהמלחמה הסתיימה, היות שהרוזן השאיר אותה בחדר סתרים בארמון ובודד ממנה את עובדת סיום המלחמה בשל אהבתו אליה וחוסר רצונו להישאר בבדידותו.

השליחים מנסים לשכנעה לעזוב את הארמון, בתחילה היא חשדנית כלפיהם, אך בהמשך, על אף הערצתה לרוזן, היא מחליטה לעשות איתם את הדרך לארץ ישראל, ובסיום המחזה, היא מצטרפת אליהם.

השימוש בארמון מתייחס מחד גיסא לעולם העתיק הרומנטי, ומאידך גיסא לעולם החדש שהלאים אותו אל האידיאלים האפלים שלו. הריאליזם אל מול היסודות הרומנטיים שיוצרים מאבק בין הישן והחדש.

במחזה ארבע דמויות:

ד"ר דורה רינגֶל - שליחת "עליית הנוער" מארץ ישראל, מחפשת ילדים יהודים ששרדו את השואה במטרה להעלות אותם לארץ ישראל - תפקיד לא פשוט עבורה היות ששהתה באירופה בתקופת השואה והיא עצמה מתקשה לשכוח את העבר האישי שלה. היא חשדנית באופיה וסוציאליסטית, ולעיתים גסת רוח ומתנגדת לאמנות והיופי, המייצגים עבורה את העבר שהיא מבקשת להדחיק. דורה היא ילידת הארץ המרכז-אירופית ושבה אליה מתוך סלידה מכל מה שמייצגת עבורה האירופיות, הריקבון, המסורת העתיקה, חוסר הפונקציונליות שבפאר ריק ועננת הנאציזם. כבר בתחילת המחזה היא מבטאת את תשוקתה "לשוב כבר הביתה, לישראל, לחמסינים".

מיכאל זָאנד - ספרן בן 40 מארץ ישראל המחפש ספרים יהודיים שנותרו בין החורבות ונגזלו מספריות יהודיות בגרמניה, במטרה להעבירם לספרייה הלאומית בירושלים. אדם משכיל בעל ידע בהיסטוריה וספרות, המשמש כדמות מאוזנת ונייטרלית במחזה. הוא אינו נרתע מהאירופיות ומהפריטים העתיקים, ואף נמשך אליהם, אך צופה בהם מבחוץ.

הרוזן זאברודסקי, "הרוזן" -בעל הארמון, גבר בן 57 ממשפחה אריסטוקרטית המייצג את משטר הקיסרות הישן. הוא מעריץ את העם היהודי שהצליח לשמור על מסורותיו על אף השואה ומתעב את הנאצים, ואף לקח חלק במחתרת אנטי-נאצית במהלך המלחמה. הוא מחבב במיוחד את התרבות הישנה ונאחז בה, דבר שמוביל אותו במסלול התנגשות עם דורה רינגל.

לנה - נערה יפה בכותונת לבנה. ניצולת השואה, בת 19, שבמהלך בריחתה הגיעה לארמונו של הרוזן ואינה יודעת שהמלחמה הסתיימה.

אל הסיפור הגיעה גולדברג לאחר ביקורה ב צ'כיה בשנת 1947 ולינה בארמון שהוסב למרכז עבור סופרים. כשהייתה בדרכה אל הארמון סיפרה לה המלווה כי בעבר ישב בו וילהלם פריק, המושל הנאצי של בוהמיה ומוראביה. הוא לן בחדר מספר 19. בטירה פגשה גולדברג אדם שהגיע לשם כדי לחפש ספרים יהודיים והוא נדד מארמון לארמון ומספרייה לספרייה. גולדברג לא חפצה ללון בחדרו של המושל, אך גילתה להפתעתה ביום למחרת שאכן ישנה בו, ולאחר מכן מראה החדר רחב הידיים לא עזב את מחשבתה ובהמשך הפך למחזה.

המחזה זכה לעיבודים רבים על הבמה. תחילה הועלה ב תיאטרון הקאמרי בשנת תשט"ז ( הצגת הבכורה הייתה ב- 26 בספטמבר 1955) בבימויו של גרשון פלוטקין, עם תפאורה שצייר משה מוקדי ובהשתתפות שושנה ברנע (דורה רינגל), זלמן לביוש (הרוזן), יוסף ידין (מיכאל זאנד) ו חנה מרון (לנה) (שכהכנה לתפקיד ביקרה בארמונות עתיקים באירופה).

בשנת 2011 הועלתה ההצגה בתיאטרון ה יידישפיל ב יידיש ("די מלכה פֿון פּאַלאַץ"), בבימויו של יצחק שאולי, בעיצוב תפאורה ותלבושות של יוסי בן-ארי ובהשתתפותם של ענת עצמון, אנדריי קשקר, מירי רגנדורפר, ו דורי אנגל.

לאה גולדברג, בעלת הארמון: אפיזודה דראמאטית בשלוש מערכות, מרחביה: ספרית פועלים, תשט"ז.

גרשון שקד, 'הארמון וההמון', ג, ג (תשט"ז), 186-190. (נוסחים דומים נדפסו שוב: א.ב. יפה (עורך), לאה גולדברג: מבחר מאמרי ביקורת על יצירתה, תל אביב: עם עובד, תש"ם, עמ' 57-64; 'מחזה שיח: "בעלת הארמון" מאת לאה גולדברג', בספרו של שקד על סיפורים ומחזות: פרקים ביסודות הסיפור והמחזה, ירושלים: כתר, 1992, 187-200.)

בן-עמי פיינגולד, 'ארמון יפה אך לא למגורים: בין "גן הדובדבנים" ל"בעלת הארמון"', מאזנים נט, 2/1 (תשמ"ה), 35-38.

עמיה ליבליך, 'על "בעלת הארמון" מאת לאה גולדברג: פרקי ביוגרפיה', 13 (תשנ"ז), 135-153.

עפרה יגלין, 'מאחורי הארמון של "בעלת הארמון"', בתוך: יהודית בר-אל, יגאל שוורץ ותמר ס. הס (עורכים), ספרות וחברה בתרבות העברית החדשה: מאמרים מוגשים לגרשון שקד, בני ברק: הקיבוץ המאוחד; ירושלים: כתר, 2000, עמ' 268-273.)

טלילה קוש זהר, 'מה (היה) קורה ל"בעלת הארמון" בארץ-ישראל?: קריאה ביקורתית במחזה של לאה גולדברג', החינוך וסביבו ל (תשס"ח), 331-341.

חנן חבר, 'הטראומה של בעלת הארמון', פ (תשע"ב), 273-265. (המאמר זמין לצפייה במאגר JSTOR לאחר הרשמה)

Rachel Feldhay Brenner, 'Discourses of mourning and rebirth in post-Holocaust Israeli literature : Leah Goldberg's "Lady of the Castle" and Shulamith Hareven's "The Witness",' Hebrew Studies 31 (1990), 71-85. (קישור)

Rachel Feldhay Brenner, '"Ideologically incorrect" responses to the Holocaust by three Israeli women writers,' CLCWeb Comparative Literature and Culture 11,1 (2009). (קישור)

בעלת הארמון, בית צבי

סיכום המחזה באתר תפוז

על המחזה פורטל "תיאטרלי"

גדעון עפרת, הרומאנטיקה ושאלת הערכים

בן עמי פיינגולד, בעלת הארמון - השואה וה'כאב של שתי המולדות'

ציפי שוחט, עכבר העיר אונליין, התיאטרון ה(סו)ריאליסטי של גולדברג, באתר הארץ, 14 בינואר 2010

עליס בליטנטל, בעלת הארמון - מבט ויזואלי לנתח תרבות שלא ידענו, באתר NEWS 1

בעלת הארמון (קטע מתוך מחזה), על המשמר, 9 בספטמבר 1955

"הקאמרי" יציג בעונה זו ארבעה מחזות מקוריים, דבר, 20 בספטמבר 1955

ר. עזריה, אחר בכורה: "בעלת הארמון" - ב"קאמרי", מעריב, 21 בספטמבר 1955

מ. גייס, פתיחת העונה - בסימן טוב: "בעלת הארמון" בקאמרי, דבר, 30 בספטמבר 1955

ע. זוסמן, "בעלת הארמון" בקאמרי, דבר, 30 בספטמבר 1955, המשך

מ. ז. טל, רוחות רפאים ובשורת אביב, על המשמר, 30 בספטמבר 1955

פולה אפנשלק, בעקבי "בעלת הארמון", על המשמר, 21 באוקטובר 1955

אסף קוגלר, ‏הזוועות שמסוגל אדם לבצע - יותר מכל שד או רוח רפאים, בעיתון מקור ראשון, 22 במאי 2019

קטע מתוך המחזה:

# data[].attributes.attachment_link.title
בעלת הארמון - ויקיפדיה

# data[].attributes.attachment_link.description
בעלת הארמון הוא מחזה בשלוש מערכות שנכתב בשנת 1954 על ידי הסופרת והמשוררת לאה גולדברג והועלה לראשונה בשנת תשט"ז- 1955 ב תיאטרון הקאמרי. המחזה הוא אפיזודה דרמטית המערבת ארבע דמויות, המתרחשת במשך יום אחד בחודש ספטמבר 1947, ובמרכזה סיפורה של ניצולה יהודייה צעירה המוחזקת בתוך ארמון "בעלת הארמון" ואינה מודעת לכך ש המלחמה נגמרה.